જીલ્લા વિકાસ અધિકારીશ્રી હર્ષ વ્યાસ (આઈ.એ.એસ) એ સરપંચશ્રીઓને સંબોધતા જણાવ્યું કે ગામના સમગ્રતયા વિકાસ માટે ગામના સર્વ સંમતિથી પસંદ કરેલ ગ્રામજનો દ્વારા વિલેજ ડેવલોપમેન્ટ પ્લાન બનાવી જુદી-જુદી યોજનાઓના લાભાર્થીનો અગ્રતાક્રમ નક્કી કરવા જોઈએ. આપણે સરકારશ્રીની નિયત ગાઈડલાઈન્સ મુજબ છેવાડા માનવી સુધી પાયાની સુવિધાઓ પહોચાડવાનું આપણું લક્ષ્ય છે. ગ્રામવિકાસ બહુમોટો વિષય છે , જેમાં માત્ર રોડ- રસ્તા અને લાઈટની વ્યવસ્થા સુધી સીમિત નથી પરંતુ દરેક પરિવારના સામાજિક- આર્થિક સમૃદ્ધિ પણ ગ્રામ વિકાસ નો એક ભાગજ છે.